মেহুলি ঘোষ
মেহুলী ঘোষ ১৭ বছর বয়সী, ভারতীয় জুনিয়র শ্যুটিং ক্রীড়াবিদ, তিনি বিশ্ব জুড়ে বিভিন্ন আন্তর্জাতিক জুনিয়র শ্যুটিং চ্যাম্পিয়নশিপে ভারতের প্রতিনিধিত্ব করেন। ১২৩ প্রতিযোগীদের মধ্যে, তিনি চেক প্রজাতন্ত্রে অনুষ্ঠিত জুনিয়র শুটিং প্রতিযোগিতার চূড়ান্ত পর্যায়ে পৌঁছানো একমাত্র ভারতীয় ক্রীড়াবিদ ছিলেন এবং সপ্তম স্থানে খেলা শেষ করেন। ২০১৮ সালে, অস্ট্রেলিয়ার গোল্ড কোস্টে অনুষ্ঠিত ২১ তম কমনওয়েলথ গেমসে মহিলাদের ১০ মিটার এয়ার রাইফেল প্রতিযোগিতার ফাইনাল শটে পারফেক্ট ১০.৯ স্কোর করেও মার্টিনা ভেলোসোর সাথে একটি শুটিং-অফের পর রৌপ্য পদক জিতেছিলেন। বর্তমানে মহিলাদের ১০ মিটার এয়ার রাইফেলে তিনি বিশ্বের ৬নম্বর এবং এশিয়ার তিন নম্বর স্থানে আছেন।